
KLASA: 406-01/25-02/11,
URBROJ: 238/04-94-02/03-25-2
Naziv projekta: Energetska obnova Centra za rehabilitaciju STANČIĆ
Referentni broj poziva: NPOO.C61.R1-11.04.0203
Poziv na dostavu ponuda
Naziv nabave: Nabava usluga stručnog nadzora
Stančić, 7. srpanj  2025. godine
Ovaj poziv se financira iz Mehanizma za oporavak i otpornost
OPĆE INFORMACIJE O NABAVI
1. Podaci o naručitelju: 
Centar za rehabilitaciju Stančić (OIB  82103973646) iz  Stančića, Zagrebačka 23, Dugo Selo, kao naručitelj pokrenuo je postupak jednostavne nabave usluge stručnog nadzora nad radovima na energetskoj obnovi projekta Energetska obnova Centra za rehabilitaciju Stancić na adresi Zagrebačka ulica 23, 10370 Dugo Selo, Stančić  te Vam upućuje ovaj Poziv za dostavu ponude.
Kontakt osoba u postupku nabave i suradnje s pružateljem usluge :  

Sanja Đuras sanja.duras@socskrb.hr
2 . SASTAVNI DIJELOVI POZIVA ZA DOSTAVU PONUDE:

· DIO 1. Ponudbeni list
· DIO 2. Troškovnik
3. OPIS PREDMETA NABAVE
Predmet nabave je usluga provedbe stručnog nadzora nad radovima na energetskoj obnovi Centra za rehabilitaciju Stanci¢ na adresi Zagrebačka ulica 23, 10370 Dugo Selo, Stančić,  na k.č.br. 2153/1, k.o. Hrebinec  u skladu s tehničkom dokumentacijom broj izrađenim od strane LEADING d.o.o. za graditeljstvo i usluge Kaninska 9, Osijek.

Planirana energetska obnova odnosi se na izvođenje potrebnih radova (građevinski  radovi, elektrotehničke radovi, strojarski radovi) u svemu prema Glavnom projektu. 

Vrijednost ekonomski najpovoljnije ponude za nabavu radova iznosi 1.012.345,67 eura bez poreza na dodanu vrijednost (PDV). 
Gospodarski subjekt je prilikom pružanja usluge koja je predmet ove nabave dužan pridržavati se pravila struke, odnosno:
· Zakona o gradnji („Narodne novine“, broj 153/13, 20/17, 39/19, 125/19 - u daljnjem tekstu: Zakon o gradnji), 

· Zakona o poslovima i djelatnostima prostornog uređenja i gradnje („Narodne novine“, broj 78/15 i 118/18, 110/19 - u daljnjem tekstu: Zakon o poslovima i djelatnostima poslovnog uređenja i gradnje), 

· Pravilnika o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, broj 131/21 - u daljnjem tekstu: Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera), 

· Zakona o zaštiti na radu („Narodne novine“, 71/14, 118/14, 154/14 i 96/18 - u daljnjem tekstu: Zakon o zaštiti na radu)

· te ostalih zakonskih odnosno podzakonskih akata iz područja graditeljstva, koji se odnose na predmet nabave.
Predmet nabave je usluga stručnog nadzora i za radove energetske obnove Centra za rehabilitaciju Stančić, u Stančiću, Zagrebačka 23, a sve kako je opisano u ovom Pozivu, Troškovniku i preostaloj objavljenoj dokumentaciji.

Usluge stručnog nadzora koje su obuhvaćene predmetom nabave uključuju: 
· usluge stručnog nadzora građevinskih radova

· usluge stručnog nadzora elektrotehničkih radova, 

· usluge stručnog nadzora strojarskih radova te

· svih ostalih radova koji se pojave pri izvođenju radova na predmetnom objektu.
Uslugu stručnog nadzora građenja potrebno je provoditi kontinuirano tijekom izvođenja radova te biti prisutan na gradilištu tijekom trajanja radova, održavati tjedne sastanke kao i druge sastanke nužne tijekom izvođenja radova, s predstavnicima izvođača. Prisutnost na gradilištu podrazumijeva minimalno jednom mjesečno održavanje koordinacije na gradilištu uz prisustvovanje glavnog nadzornog inženjera i svih nadzornih inženjera uključenih prilikom izvođenja radova, odnosno uvijek kada to zahtijeva potreba izvođenja radova. Također, nadzorni inženjeri predmetnih struka moraju se obavezno odazvati na gradilište na poziv Naručitelja i/ili Izvođača radi pojašnjenja detalja izvedbe, odabira i ocijene materijala, opreme i proizvoda te svega ostalog da bi kvalitetno mogli izvršiti predmet njihovog Ugovora, a sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera, važećim zakonima i pravilima struke. 

Osim aktivnosti određenih člankom 58. Zakona o gradnji nadzorni inženjer dužan je kontrolirati obračun izvedenih radova, investitora mjesečno pisano izvješćivati o izvedenim radovima u smislu dinamike izvođenja prema usvojenom terminskom planu te financijskog trošenja planiranih sredstava, pisano pravovremeno obavještavati Naručitelja o problemima vezanim za izvođenje radova te dati mišljenje i pojasniti moguće situacije u svezi s time.
Opis usluga:

Poslovi stručnog nadzora (z zakonske obveze) obuhvaćaju i sljedeće:

· provedba nadzora u skladu s dinamikom izvedbe radova i dogovorom s Naručiteljem,

· kontrola izvođača radova i radova u skladu s Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika (od 01.01.2023. godine e-Građevinskog dnevnika) te o sadržaju završnog izvješća nadzornog inženjera (NN broj 131/21),

· sudjelovanje na pripremnom koordinacijskom sastanku i na tjednim koordinacijskim sastancima,

· povezivanje i usklađivanje rada projektanta, nadzornog inženjera, izvođača radova i drugih osoba koje sudjeluju u gradnji te nadzor nad njihovim radom u svrhu zaštite prava i interesa investitora

· kompletiranje i predaja potrebne dokumentacije u ime naručitelja javnopravnim tijelima za ishođenje propisanih dozvola nakon dovršetka radova

· provjera održavanja ugovorenih rokova (utvrđivanje rokova početka, praćenje odvijanja radova prema operativnom planu, interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.),

· provjera kvalitete radova (vizualni pregled, kontrola i pregled dokumentacije kojom izvođač radova dokazuje kvalitetu u pogledu rezultata ispitivanja i učestalosti, prisustvo kod uzimanja uzoraka za ispitivanje, preuzimanje radova),

· provjera izvođenja radova prema projektu

· podnošenje odgovarajućih izvještaja Naručitelju o tijeku građenja (stanje radova u vezi s trošenjem sredstava, rokovima i kvaliteti izvedbe radova),

· izrada propisanog izvješća za tehnički pregled građevine i sudjelovanje u postupku tehničkog pregleda,

· provjera trošenja sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, obračuna nepredviđenih i naknadnih radova, realizacije planirane dinamike financiranja,

· ostalo (kontrola unošenja podataka u građevinski dnevnik, ovjeravanje situacija, izrada raznih izvještaja i analiza, sređivanje dokumentacije na gradilištu za tehnički pregled, sudjelovanje u postupku primopredaje i okončanog obračuna, te obavljanje drugih poslova ako je za to ovlašten od Naručitelja)
· Stručni nadzor se provodi kontinuirano do bezuvjetne primopredaje objekta, odnosno okončanog obračuna radova, a sukladno ugovorenom roku iz ugovora o javnoj  nabavi radova. 

Ponuditelj je dužan ponuditi i izvršiti sve usluge sukladno svim tehničkim zahtjevima koji su navedeni u ovom Pozivu, važećim zakonima, pravilnicima te pravilima struke.

· Procijenjena vrijednost nabave: 25.400,00 eura bez PDV-a

· Sukladno članku 15. I članku 12. Stavku 1. Zakona o javnoj Nabavi (NN 120/16) za nabavu radova procijenjene vrijednosti manje od 66.360,00 eura odredbe Zakona o javnoj nabavi ne primjenjuju se.

4. UVJETI NABAVE
· Ovaj postupak nabave uključuje sklapanje: Ugovora o pružanju usluge stručnog nadzora nad radovima na energetskoj obnovi projekta Energetska obnova Centra za rehabilitaciju Stanci¢ na adresi Zagrebačka ulica 23, 10370 Dugo Selo, Stančić (NPOO.C61.R1-11.04.0203)
· Rok valjanosti ponude: 90 dana od otvaranja ponude
· Rok izvršenja radova: 
Početak pružanja usluge koja je predmet ove nabave predviđa se nakon potpisa ugovora o nabavi odnosno nakon potpisa ugovora o javnoj nabavi radova.

Predviđeni rok izvođenja radova koji su predmet usluga nadzora iznosi 12 mjeseci od uvođenja izvođača radova u posao, a samim time i trajanje usluga predviđa se u trajanju od 12 mjeseci od dana uvođenja izvođača radova u posao.

Usluge je potrebno izvršavati prema rokovima i dinamici izvođenja radova. 

S pružanjem usluge odabrani ponuditelj će započeti uvođenjem izvođača radova u posao, a uslugu je potrebno izvršavati do završetka izvođenja radova, odnosno do otklanjanja svih nedostataka i konačne primopredaje.

U slučaju produženja roka izvođenja radova koji su predmet nadzora, produžuje se i rok pružanja usluge sukladno produženom roku izvođenja radova.

Ugovaratelj ove usluge je suglasan i u obvezi prilagoditi se izvođenju radova, stvarnim rokovima početka i završetka radova.

Odabrani ponuditelj dužan je biti Naručitelju na raspolaganju sve do isteka jamstvenog roka izvedenih radova kao i u slučaju spora u vezi s izvođenjem predmetnih radova.
5.
DOKAZ SPOSOBNOSTI PONUDITELJA

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom (npr. Izvadak iz sudskog registra), a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od 30 dana računajući od dana slanja poziva za dostavu ponuda putem elektroničke pošte.

Naručitelj neće uzeti u obzir ponudu ponuditelja koji ne priloži traženi dokaz sposobnosti.
6.  TEHNIČKA I STRUČNA SPOSOBNOST

1.Iskustvo potrebno za izvršenje ugovora

Gospodarski subjekt mora u postupku nabave dokazati da u godini u kojoj je započeo postupak nabave (2025.) i tijekom  (3) godina koje prethode toj godini (2024.-2022.) ima dovoljnu razinu iskustva što se dokazuje odgovarajućim referencijama iz popisa uredno izvršenih usluga.
Iste ili slične usluge za  predmetu nabave odnose se usluga provedbe stručnog nadzora nad radovima na energetskoj obnovi zgrada.
Ovaj uvjet ponuditelju je dozvoljeno dokazivati s najmanje 1 (jednom), a najviše 2 (dvije) uredno izvršene usluge.
7.
KRITERIJ ODABIRA

Kriterij za  odabir ponude je ekonomski najpovoljnija  cijena.  

	Kriterij
	Relativni značaj
	Broj bodova

	Cijena ponude
	60%
	60

	Iskustvo ključnog stručnjaka
	40%
	40

	Ukupno
	100%
	100


OPIS KRITERIJA I NAČIN UTVRĐIVANJA BODOVNE VRIJEDNOSTI:

Kriterij za odabir: Bodovi se zaokružuju na dvije decimale po matematičkom pravilu zaokruživanja na više.
a) Cijena ponude – CP
Naručitelj kao jedan od kriterija određuje cijenu ponude s uključenim PDV-om. Cijene u ponudi moraju biti izražene u eurima za sve usluge koje su predmet nabave. U cijenu ponude moraju biti uračunati svi troškovi i popusti, ako ih ponuditelj daje. Cijena ponude piše se brojkama.

Bodovanje - cijena:
Maksimalan broj bodova koji ponuditelj može dobiti prema ovom kriteriju je 60 (slovima: šezdeset). Onaj ponuditelj koji dostavi ponudu sa najnižom cijenom dobit će maksimalan broj bodova.

Bodovna vrijednost prema ovom kriteriju izračunava se prema slijedećoj formuli:

KRITERIJ CP: Najniža ponuđena cijena/cijena ponude * 60

Način određivanja cijene ponude, valuta ponude

· Tijekom trajanja ugovora cijena ponude je nepromjenjiva. Ponuditelj izražava cijenu ponude u eurima
· Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. 

· Ponuda se izrađuje bez posebne naknade.
b) Specifično iskustvo STRUČNJAKA 1 – Glavni nadzorni inženjer (IS)
Bodovna vrijednost prema ovom kriteriju izračunava se prema broju imenovanja na

funkciju/broj pruženih usluga kako slijedi:

	KLJUČNI STRUČNJAK 1 –
Glavni nadzorni inženjer
	Broj projekata
	Bodovi

	Broj projekata energetske obnove zgrada čija je pojedinačna vrijednost svih izvedenih radova jednaka ili veća od 400.000,00 EUR bez PDV-a, na kojima je stručnjak sudjelovao u nadzoru radova u svojstvu inženjera

građevinsko-obrtničkih radova i/ili u svojstvu glavnog nadzornog inženjera.

Boduju se samo oni projekti za koje su svi radovi izvedeni, odnosno završeni
	1-3

4- 5

6- 7

8 i  više
	10

20

30

40


Za potrebe utvrđivanja specifičnog iskustva ključnog stručnjaka kao sastavni dio ponude potrebno je dostaviti za nominiranog stručnjaka čije se specifično iskustvo boduje Popis imenovanja (u slobodnom formatu) iz kojeg će se vidjeti:
· Naziv druge ugovorne strane
· Naziv i opis projekta
· Vrijednost izvršenih radova bez PDV-a
· Funkcija stručnjaka na konkretnom projektu/poslu
· Kontakt za provjeru
Naručitelj zadržava pravo provjere dostavljenih informacija i u slučaju dostavljanja lažnih
podataka odbiti navedene referencu.
Za slučaj da se traženi popis ne dostavi ponuditelj dobiva 0 bodova.
Ukupna cijena ponude (UCP) izračunava se kao zbroj bodova prema navedenim kriterijima te će ekonomski najpovoljnija ponuda biti ponuda sa najvećim zbrojem bodova.
UCP = CP + IS
Ako su dvije ili više ponuda jednako rangirane prema kriteriju za odabir ponude, odabrana ponuda će biti ponuda koja je ranije zaprimljena.
8.SASTAVNI DIJELOVI PONUDE

Ponuda treba sadržavati:

· Ponudbeni list ( popunjen,potpisan i ovjeren od strane ponuditelja)

· Troškovnik 

· Popis imenovanja

9.ROK I NAČIN DOSTAVE PONUDE

· Krajnji rok za podnošenje ponude je 15.srpnja 2025.godine. Otvaranje ponuda održat će se nakon  isteka roka za dostava ponuda u prostorijama naručitelja.

·  Otvaranje ponuda nije javno.

· Ponuda se dostavlja na  mail adresu naručitelja: sanja.duras@socskrb.hr 
10. OSTALO

 Jezik i pismo ponude

· Ponuda se izrađuje na hrvatskom jeziku i latiničnom pismu.
Ostale obavijesti
· Odabrani ponuditelj obvezan je usluge koji su predmet poziva na dostavu ponuda u skladu s projektnom dokumentacijom te tehničkom i zakonskom regulativom važećom u RH,

· Odabrani ponuditelj se predajom ponude obvezuje da će svi radovi biti i završeni u skladu s DNSH načelom
· Gospodarski subjekti mogu zahtjevati objašnjenja vezana uz Poziv za dostavu ponuda i to najkasnije tri (3) dana prije isteka roka za dostavu ponuda, a naručitelj je dužan  poslati odgovor na upit, na dokaziv način, najkasnije dva (2) dana prije isteka roka za dostavu ponuda.

· Kontak osoba u postupku nabave i suradnje s pružateljem i za cijelokupno izvršenje usluge: Sanja Đuras  sanja.duras@socskrb.hr 
· Pisanu obavijest o rezultatima nabave naručitelj će dostaviti  putem elektroničke pošte svim ponuditeljima u roku od trideset (30) dana od isteka roka za  dostavu ponuda.
· Naručitelj će sa odabranim ponuditeljem sklopiti Ugovora o pružanju usluge stručnog nadzora nad radovima na energetskoj obnovi projekta Energetska obnova Centra za rehabilitaciju Stanci¢ na adresi Zagrebačka ulica 23, 10370 Dugo Selo, Stančić (NPOO.C61.R1-11.04.0203)

S poštovanjem,







Ovlašteni predstavnici Naručitelja
I DIO
PONUDBENI LIST
PREDMET NABAVE:______________________________________________________ 
Naziv i sjedište naručitelja:

Centar za rehabilitaciju Stančić, Stančić, Zagrebačka 23, 10370 Dugo Selo

Naziv i sjedište ponuditelja, adresa:

OIB ______________________  IBAN:_____________________________________

Ponuditelj je u sustavu PDV-a: 
DA

NE

Ime i prezime osobe za kontakt: ________________________________

Telefon/telefax: _____________________________________________

 Adresa elektroničke pošte_______________________________
Ime, prezime i funkcija ovlaštene osobe za potpisivanje ugovora:

__________________________________________________________

Proučivši Poziv za dostavu ponuda u predmetu nabave _________________________, nudimo navedenu robu/radove/usluge sukladno uvjetima iz Poziva za dostavu ponuda, i u skladu s troškovnikom koji se nalazi u prilogu i čini sastavni dio ponude:

Cijena ponude bez PDV-a: 
_____________________________

Iznos PDV-a: 


_____________________________

Cijena ponude s PDV-om: 
_____________________________

Rok valjanosti ponude: 90 dana od dana određenog za dostavu ponude 

 Datum: __________________

__________________________________

/potpis ovlaštene osobe ponuditelja/

